**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PROJEKTO „INTEGRALIOS SOCIALINĖS GLOBOS PASLAUGŲ TEIKIMAS KLAIPĖDOS MIESTE“ ĮGYVENDINIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, Nr. 136-6958) 16 straipsnio 2 dalies 41 punktu, Klaipėdos miesto savivaldybės vardu sudaromų sutarčių pasirašymo tvarkos, patvirtintos Klaipėdos miesto savivaldybės tarybos 2004 m. liepos 29 d. sprendimu Nr. 1-311 (Klaipėdos miesto savivaldybės tarybos 2004 m. spalio 21 d. sprendimo Nr. 1-398 „Dėl Klaipėdos miesto savivaldybės tarybos 2004 m. liepos 29 d. sprendimo Nr. 1-311 „Dėl Klaipėdos miesto savivaldybės vardu sudaromų sutarčių pasirašymo tvarkos patvirtinimo“ pakeitimo“ redakcija), Klaipėdos miesto savivaldybės taryba nusprendžia:

1. **Pritarti Klaipėdos miesto savivaldybės administracijos paraiškos teikimui projekto „**Integralios socialinės globos paslaugų teikimas Klaipėdos mieste“ įgyvendinimui **pagal 2007–2013 m. Žmogiškųjų išteklių plėtros programos priemonę „Darbo ir šeimos įsipareigojimų derinimas: integralios pagalbos plėtra“.**

2. PritartiBĮ Neįgaliųjų centro „Klaipėdos lakštutė“ irBĮ Klaipėdos miesto socialinės paramos centro dalyvavimui partnerio teisėmis 1 punkte nurodytame projekte.

3. Pritarti Klaipėdos miesto savivaldybės administracijos, BĮ Neįgaliųjų centro „Klaipėdos lakštutė“ irBĮ Klaipėdos miesto socialinės paramos centro Jungtinės veiklos sutarties projektui (pridedama).

4. Įpareigoti Klaipėdos miesto savivaldybės administracijos direktorių pasirašyti Jungtinės veiklos sutartį.

5. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Violeta Pronskuvienė, tel. 39 61 11

2013-01-09